google/wiki40b huggingface dataset:
Δικαιώματα ΛΟΑΤ στις Ηνωμένες Πολιτείες

Το κίνημα ΛΟΑΤ στις ΗΠΑ προσπαθεί να πετύχει ισότητα για όλους τους Αμερικανούς πολίτες ανεξαρτήτως του σεξουαλικού τους προσανατολισμού.

Εναντίωση

Αυτοί που έχουν έντονη αντίθεση με τα ΛΟΑΤ δικαιώματα στις ΗΠΑ είναι γενικώς οι συντηρητικοί. Η θρησκεία είναι η περισσότερο επικαλούμενη δικαιολογία για να εναντιωθεί κάποιος στα ΛΟΑΤ δικαιώματα. Γεωγραφικά, η εναντίωση στα ΛΟΑΤ δικαιώματα είναι πιο έντονη στις νότιες και επαρχιακές πολιτείες.

Νόμοι

Στις 26 Ιουνίου 2015 το Ανώτατο Δικαστήριο των Ηνωμένων Πολιτειών αποφάσισε, με ψήφους 5 προς 4, τη νομιμοποίηση των γάμων ομόφυλων ζευγαριών σε όλη την επικράτεια των Ηνωμένων Πολιτειών.
Κάποια νομοθετικά σώματα όπως στις Πολιτείες Κονέκτικατ (2008), Καλιφόρνια (2008, ξανάρχισε το 2013), Μέιν (2012),  Ουάσινγκτον (πολιτεία) (2012), Νιου Χάμσαϊρ (2010), Βερμόντ (2009), Περιφέρεια της Κολούμπια (2010), Μασαχουσέτη (2004), Αϊόβα (2009), Νέα Υόρκη (2011), Μέριλαντ (2013), Ρόουντ Άιλαντ (2013), Ντέλαγουερ (2013), και Μινεσότα (2013) έχουν νομιμοποιηθεί το γάμο για τα ζευγάρια ΛΟΑΤ. Παρόλα αυτά πολλές πολιτείες των ΗΠΑ ακόμα απαγορεύουν την ένωση ομοφυλόφιλων ατόμων.
Ένα ομοφυλόφιλο άτομο ή ένα ομοφυλόφιλο ζευγάρι μπορούν να υιοθετήσουν παιδιά σε μερικές περιοχές, παρόλο που υπάρχουν μερικές περιοχές που μπορούν να υιοθετήσουν μόνον όταν είναι ζευγάρι.
Νέο Λιβάδι (συνοικία Πραστειού)

Τοποθεσία

Στα βόρεια συνορεύει με τον Νικήτα και στα ανατολικά, νότια και δυτικά με τον Άγιο Γεώργιο.
Μέχεν

Στην αρχαία Αίγυπτο, το όνομα Μέχεν (αγγλικά: Mehen), το οποίο σημαίνει "αυτό που περιελίσσεται, τυλίγεται γύρω από κάτι, κουλουριάζεται", αναφέρεται σε μία  φιδόμορφη θεότητα της μυθολογίας ή σε ένα επιτραπέζιο παιχνίδι.

Ο θεός - φίδι

Οι πρωιμότερες αναφορές στο θεό Μέχεν απαντώνται στα Κείμενα των Σαρκοφάγων. Ο Μέχεν είναι ένας προστάτης θεός που απεικονίζεται ως φίδι το οποίο τυλίγεται γύρω από τον θεό Ήλιο - Ρα, κατά τη διάρκεια του νυχτερινού του ταξιδιού προς την Ανατολή. Παράδειγμα τέτοιου κειμένου είναι το Αμντουάτ (Amduat), η παλαιότερη πλήρης εκδοχή του οποίου έχει βρεθεί στον τάφο του Tούθμωση Γ' (Thutmose III, KV34), στην Κοιλάδα των Βασιλέων.
Στο Αιγυπτιακό - Γερμανικό λεξικό του R. Hanning αναφέρεται ότι το φίδι Μέχεν (mḥn) ή Μεχενέτ (mḥnt) είναι όρος ταυτόσημος του Ουροβόρου.

Παιχνίδι Μέχεν και θεότητα Μέχεν: η σύνδεση

Η ακριβής σχέση μεταξύ της θεότητας Μέχεν και του παιχνιδιού Μέχεν είναι άγνωστη. Δεν είναι εξακριβωμένο δηλαδή εάν το παιχνίδι προέρχεται από τον μυθολογικό θεϊκό χαρακτήρα ή εάν ο φιδόμομορφος αυτός θεός γεννήθηκε μέσα από το έθιμο του παιχνιδιού Μέχεν.
Οι μελέτες που έχουν γίνει για το παιχνίδι Μέχεν βάσει των απεικονίσεων του στις ζωγραφικές παραστάσεις των τάφων, αλλά και των σωζόμενων παιχνιδιών Μέχεν (κυκλικές ελικοειδείς βάσεις, πιόνια, βώλοι) δείχνουν ότι το αντικείμενο που είναι γνωστό ως Μέχεν αποτελεί ένα παιχνίδι μάλλον, παρά ένα ιερό φετιχιστικό σύμβολο. Οι κανόνες και η μέθοδος που ακολουθούσαν στην αρχαιότητα για να παίξουν Μέχεν δεν είναι γνωστοί, μολονότι στη σημερινή εποχή έχουν επινοηθεί διάφοροι κανόνες για την αναπαράστασή του, οι οποίοι όμως βασίζονται σε υποθετικές προσεγγίσεις του τρόπου με τον οποίον παιζόταν το παιχνίδι στην πραγματικότητα.
1230 Ραϊσέια

Φυσικά χαρακτηριστικά

Τα φυσικά χαρακτηριστικά της Ραϊσέιας είναι άγνωστα.
Όσμπερτ της Νορθουμβρίας

Η κατάκτηση των Βίκινγκ

Ο μεγάλος στρατός των Βίκινγκ βάδισε προς την Νορθουμβρία στα τέλη του καλοκαιριού του 866 και πολιόρκησε την Γιορκ στις 21 Νοεμβρίου 866. Ο Συμεών του Νταρχάμ, το Αγγλοσαξωνικό χρονικό, ο Ασσέρ και ο Έθελφλιντ παρέχουν διαφορετικές πληροφορίες για το συγκεκριμένο περιστατικό, ο Συμεών στο έργο του "Αγγλική βασιλική Ιστορία" περιγράφει την μάχη στις 21 Μαρτίου 867 στην οποία ο Όσμπερτ και ο Αέλα βρήκαν τον θάνατο από τους Βίκινγκ.
"Εκείνες τις μέρες το έθνος των Νορθουμβρίων είχε διώξει βίαια τον νόμιμο βασιλιά τους Όσμπερτ και τον είχαν αντικαταστήσει με έναν τύραννο τον Αέλα. Όταν οι παγανιστές επιτέθηκαν στο βασίλειο οι διαφωνίες μετριάστηκαν, ο Όσμπερτ και ο Αέλα ένωσαν τις δυνάμεις τους στην πόλη της Γιορκ για να αντιμετωπίσουν τους εισβολείς, η μάχη ήταν πολύ σκληρή, έπεσαν και οι δυο βασιλείς ενώ όσοι διασώθηκαν έκλεισαν ειρήνη με τους Δανούς".
Ο βασιλιάς Όσμπερτ τάφηκε στο Γιορκσάιρ, ένα σπάνιο σύμβολο που βρέθηκε στον τάφο του την Βικτωριανή εποχή που φέρνει το όνομα του συσχετίζεται με τον ίδιον και βρίσκεται σε δημόσια θέα. Μετά τον θάνατο του οι Βίκινγκ όρισαν νέο βασιλιά τον Έγβέρτο Α΄ της Νορθουμβρίας. Οι "Ιστορίες των γιων του Ράγκναρ" αναφέρουν λεπτομερώς τις επιδρομές των Βίκινγκ στην Γιορκ τις οποίες συσχετίζει με τον ημιμυθικό βασιλιά της Σουηδίας Ράγκναρ Λόθμπροκ και τους γιους του Μπιορν τον Σιδηρόπλευρο, Σίγκουρντ φίδι-στο-μάτι, Άιβαρ τον Ασπόνδυλο και Ούμπα. Σύμφωνα με αυτές τις ιστορίες ο Ράγκναρ σκοτώθηκε από τον Αέλα και οι γιοι του για να εκδικηθούν τον θάνατο του πατέρα τους πολιόρκησαν την Γιορκ και υπέταξαν τον Αέλα με το αίμα.

Θρύλοι

Οι παλιότερες Αγγλικές πηγές αναφέρουν ότι ο Αέλα και ο Όσμπερτ έπεσαν στην μάχη, το Αγγλοσαξωνικό χρονικό αντίστοιχα γράφει ότι "οι δυο βασιλείς βρήκαν τον θάνατο στο ίδιο σημείο". Η σημαντικότερη φυσιογνωμία στις ιστορίες αυτές ήταν ο Άιβαρ ο οποίος συσχετίζεται με τον Ίμαρ αδελφό του Αμλάιμπ Κονούνγκ που αναφέρεται στα Ιρλανδικά χρονικά. Ο ιστορικός Ντόροθυ Ουιτλοκ (1901 - 1982) σημειώνει "δεν ταυτίζεται απαραίτητα με τον γιο του Ράγκναρ, το όνομα δεν ήταν ασυνήθηστο". Το Αγγλοσαξωνικό χρονικό δεν γράφει τα ονόματα των αρχηγών των Νορθουμβρίων αλλά σημειώνει ότι ο "Χιγκβαρ και ο Χούμπα" σκότωσαν τον Έντμουντ τον Μάρτυρα μερικά χρόνια αργότερα. Ο Χούμπα αναφέρεται σαν αρχηγός του στρατού των Νορθουμβρίων ενώ ο Συμεών του Νταρχάμ καταγράφει πολλά ονόματα που σχετίζονται με τους αρχηγούς του στρατού των Βίκινγκ.
Ο Νορμανδός ιστορικός Τζόφφρυ Γκαιμαρ και ο Τζόφφρυ της Ουαλίας συσχετίζουν την μεταφορά των Δανών στην Αγγλία με έναν άντρα με το όνομα "Μπερν", ο Γκαιμαρ τον συσχετίζει με την επίθεση στην Νορθυμβρία και ο Τζόφφρυ της Ουαλίας αντίστοιχα ο αγιογράφος του Αγίου Έντμουντ τον 12ο αιώνα με την επίθεση στην Ανατολική Αγγλία. Ο Γκαιμαρ αναφέρει ότι ο Μπερν αναζητούσε εκδίκηση για τον βιασμό της συζύγου του από τον Όσμπερτ.
Γεώφωνο

Το γεώφωνο είναι όργανο μέτρησης μηχανικών δονήσεων των στερεών σωμάτων, το οποίο μετατρέπει τις μηχανικές διακυμάνσεις σε ηλεκτρικές, αναπαράγει δηλαδή τη μορφή τους σε ηλεκτρικό σήμα. H αντίστοιχη επιστήμη ονομάζεται γεωφωνία. Το όνομα προέρχεται από τις λέξεις «γη» και «φωνή». Το γεώφωνο είναι ευαίσθητο σε υψηλότερες συχνότητες ταλάντωσης από ένα σεισμόμετρο.

Ιστορική αναδρομή

Τα πρώτα γεώφωνα ήταν αναλογικές ηλεκτρικές συσκευές μέτρησης που λειτουργούσαν με βάση το φαινόμενο της ηλεκτρομαγνητικής επαγωγής.

Χρήσεις

Η συχνότερη χρήση των γεωφώνων γίνεται από σεισμολόγους, ενώ αρχαιολόγοι με την βοήθεια γεωφωνικών μετρήσεων ανιχνεύουν το εσωτερικό ταφικών μνημείων και άλλων συμπαγών γεωγραφικών φυσικών όγκων ή κατασκευών.
Λετίτσια Ραμολίνο

Η Λετίτσια, ιταλ. Letizia (24 Αυγούστου 1750 - 2 Φεβρουαρίου 1836) από τον Οίκο του Ραμολίνο ήταν κόρη λοχαγού του Κορσικανικού Ιππικού & Πεζικού στον στρατό της Γένουας και με τον γάμο της έγινε σύζυγος διπλωμάτη & νομικού της Κορσικής. Έγινε μητέρα του Ναπολέοντα Α΄.

Βιογραφία

Ήταν κόρη του Τζοβάννι-Τζερόνιμο Ραμολίνο, λοχαγού του Κορσικανικού Ιππικού & Πεζικού στον στρατό της Γένουας και της Άντζελας-Μαρίας Πιετραζάντα, κόρης του Τζουζέππε-Μαρία Πιετραζάντα.
Βραβεία Κάρολος Κουν

Τα Βραβεία Κάρολος Κουν απονέμονται από τον Πολιτισμικό Οργανισμό του Δήμου Αθηναίων (ΠΟΔΑ) και την Ένωση Ελλήνων Θεατρικών και Μουσικών Κριτικών (ΕΕΘΜΚ), μαζί με τα Βραβεία και Τιμητικές Διακρίσεις των Κριτικών Θεάτρου και Μουσικής και έχουν πάρει το όνομά τους από τον θεατρικό σκηνοθέτη Κάρολο Κουν (1908-1987).
Το 1996 με πρωτοβουλία των τότε Δημάρχου Αθηναίων Δημήτρη Αβραμόπουλου και Προέδρου του ΠΟΔΑ Έλλης Ευαγγελίδου, ανατέθηκε στην Ένωση Ελλήνων Θεατρικών και Μουσικών Κριτικών, επί προεδρίας του Κώστα Χαραλαμπίδη, η απονομή των «Βραβείων Κουν». Τα βραβεία είχαν θεσπιστεί παλαιότερα, αλλά ήταν σε αδράνεια.
Τα Βραβεία «Κάρολος Κουν» αναβίωσε ο Δήμος Αθηναίων το 1999 με τα βραβεία για το 1998. Τα βραβεία καλύπτουν την πολύπλευρη προσφορά Καρόλου Κουν στο νεοελληνικό θέατρο: την σκηνοθεσία (βραβείο σκηνοθεσίας), την ηθοποιία (βραβείο ερμηνείας) και την δραματουργία (βραβείο ελληνικού έργου).
Η επιτροπή θεάτρου που αποφασίζει για την απονομή βραβείων απαρτίζεται από κριτικούς θεάτρου περιοδικών και εφημερίδων. Το 2007 αναφέρθηκε ότι σύμβολο των βραβείων Καρόλου Κουν ήταν αντίγραφο του «Ήλιου», του ζωγράφου Διαμαντή Διαμαντόπουλου, που είχε φιλοτεχνήσει για το πρώτο αρχαιοελληνικό έργο που σκηνοθέτησε ο Κάρολος Κουν, το «Άλκηστης» του Ευριπίδη (ο «'Ηλιος» φαίνεται στην αρχή ενός άρθρου εφημερίδας για τις απονομές του 2008).
Ολύμπια (19ος αιώνας)

Τα Ολύμπια ήταν σειρά αθλητικών διοργανώσεων που έλαβαν χώρα στην Αθήνα κατά τα έτη: 1859, 1870, 1875 και 1888-1889. Αυτές οι διοργανώσεις, που ονομάστηκαν έτσι από τον χρηματοδότη τους Ευάγγελο Ζάππα -μερικές φορές αναφέρονται και ως Ζάππειες ολυμπιάδες- βάσει της ονομασίας των αρχαίων ολυμπιακών αγώνων, υπήρξαν η πρώτη ουσιαστική προσπάθεια στη σύγχρονη ιστορία για την αναβίωση των ολυμπιακών αγώνων, πριν την καθιέρωση των σύγχρονων διεθνών Ολυμπιακών Αγώνων που ξεκίνησαν αργότερα με πρωτοβουλία του βαρώνου Πιέρ ντε Κουμπερτέν το 1896 στην Αθήνα.

Ιστορικό

Κατά τον 19ο αιώνα ακούγονταν σποραδικές φωνές από διάφορους λογίους, σχετικά με την αναβίωση των αρχαίων Ολυμπιακών Αγώνων και ιδεωδών. Το 1856, ο Ευάγγελος Ζάππας, από τους πιο εύπορους εμπόρους της ελληνικής διασποράς στην Ρουμανία και γοητευμένος από την ιδέα της Ολυμπιακής αναβίωσης, αποφάσισε να στείλει επιστολή προς τον βασιλιά Όθωνα με την οποία θα αναλάμβανε εξολοκλήρου την χρηματοδότηση της διοργάνωσης. Ο Αλέξανδρος Ρίζος Ραγκαβής, Υπουργός Εξωτερικών τότε της ελληνικής κυβέρνησης,δήλωσε:
Ευχαρήστησα τον Ζάππα για αυτή την έξοχη ιδέα, αλλά του ανέφερα επίσης ότι οι καιροί έχουν αλλάξει από την αρχαιότητα. Σήμερα, τα έθνη δεν διακρίνονται, έχοντας τους καλύτερους αθλητές και δρομείς, αλλά από τους πρωτοπόρους τους βιομηχανίας και της γεωργίας. Του πρότεινα αντ' αυτού να χρηματοδοτήσει βιομηχανικούς Ολυμπιακούς Αγώνες.
Για τρεις μήνες δεν υπήρξε καμία απάντηση. Τελικά μετά από συνεννοήσεις μεταξύ του Ζάππα και του ποιητή Παναγιώτη Σούτσου, υπέρμαχου της ολυμπιακής αναβίωσης, σειρά άρθρων στον ελληνικό τύπο πυροδότησε δραστικές εξελίξεις: το θέμα της πρότασης του Ζάππα έγινε ευρέως γνωστό στο κοινό με αποτέλεσμα να γίνουν όλες οι απαραίτητες ενέργειες από το επίσημο κράτος και να υπογραφεί το βασιλικό διάταγμα της διοργάνωσης των Αγώνων, που αποφασίστηκε να πραγματοποιηθούν το 1859.
Archive

Ιστορία

Οι Archive (Αρκάιβ) δημιουργήθηκαν από τους Ντάριους Κίλερ και Ντάνι Γκρίφιθς το 1994 από τις στάχτες του "Genaside II". Μαζί με την Ρόγια Άραμπ και τον ράπερ Ρόσκο Τζον, το συγκρότημα κυκλοφόρησε το πρώτο του δίσκο "Londinium" στην δισκογραφική εταιρία Island Records το 1996. Ο δίσκος αυτός ήταν καθαρά Τριπ χοπ (ακολουθώντας την πορεία των Μασίβ Ατάκ), (Ραπ με Αλτερνατίβ Ροκ). Οι κριτικές για τον δίσκο δεν ήταν και άσχημες, αλλά το συγκρότημα διαλύθηκε μέσα στον ίδιο χρόνο.
Το 1997, ο Κίλερ και ο Γκρίφιθς ξανά δημιούργησαν τους Archive με μία άλλη γυναικεία φωνή (Σούζαν Γούντερ) και το 1999 κυκλοφόρησε ο δεύτερος δίσκος με το όνομα "Take My Head", μια μίξη ποπ και συμφωνικής Τριπ-χοπ μουσικής, που το κατέστησε πιο μελωδικό από τον πρώτο δίσκο. Το συγκρότημα αναφέρεται στο "Take My Head" σαν "ο λιγότερο αγαπημένος δίσκος".
Ανάμεσα στις χρονιές 2002 και 2005, το συγκρότημα κυκλοφόρησε 3 δίσκους ακόμα, με τραγουδιστή τον Κρεγκ Γουόκερ, πρώην τραγουδιστής των Power of Dreams, και άρχισαν να γίνονται ολοένα και περισσότερο γνωστοί στο κοινό, ιδιαίτερα στην Γαλλία και την Πολωνία. Με αυτούς τους 3 δίσκους, οι Archive σταμάτησαν να είναι πλέον Τριπ-Χοπ & Ηλεκτρονική, αλλά είναι πιο κοντά σε ψυχεδελικό και Προγκρέσιβ ροκ, όπως οι Πινκ Φλόιντ και διάφορα άλλα συγκροτήματα. Το 2003, και
συγκεκριμένα τον Νοέμβριο, το συγκρότημα κυκλοφόρησε το Σάουντρακ της γαλλικής ταινίας "Μισέλ Βαλιάντ" (Michel Vaillant).
Οι Archive ανακοίνωσαν ότι ο Κρεγκ Γουόκερ δεν θα συμμετάσχει στις συναυλίες του συγκροτήματος τον Νοέμβρη του 2004 λόγω "απρόβλεπτων συνθηκών". Σε μία δήλωση του, ο Ντάριους Κίλερ υπονόησε ότι υπάρχουν προσωπικά προβλήματα που δεν επιτρέπουν στον Γουόκερ να συμμετάσχει στην περιοδεία του συγκροτήματος. Τελικά, το 2005 ο Κίλερ και ο Γκρίφιθς σε μια συνέντευξη τους στον τηλεοπτικό σταθμό Άρτε (arte) επιβεβαίωσαν ότι ο Γουόκερ δεν ήταν πλέον μέλος των Archive και ότι δουλεύει σε ένα προσωπικό του δίσκο.
Το φθινόπωρο του 2004, οι Archive ανακοίνωσαν ότι ο Ντέιβιντ Πεν (Birdpen) θα πάρει την θέση του Γουόκερ στην περιοδεία Noise, λόγω των συνεχόμενων προβλημάτων μεταξύ του Γουόκερ και των υπόλοιπων μελών του συγκροτήματος. Κατά την περιοδεία τους στην Βιέννη της Αυστρίας, ο Κίλερ και ο Γκρίφιθς συνάντησαν τον τραγουδιστή Πόλαρντ Μπεριέρ. Οι τρεις τους ξεκίνησαν να γράφουν και να ετοιμάζουν καινούρια τραγούδια, τα οποία έγραψαν στα Southside Studios στο Λονδίνο τον Σεπτέμβρη του 2005.
Τον Μάιο του 2006, κυκλοφόρησε ο δίσκος "Lights", με πρώτο CD Single το "System". Ο Ντέιβιντ Πεν βοήθησε σε 3 από τα τραγούδια του δίσκου, ενώ η Μαρία Κιου τραγούδησε σε 4. Κατά την Ευρωπαϊκή τους περιοδεία, οι Archive χρησιμοποιούν σαν τραγουδιστές τους Ντέιβ Πεν, Πόλαρντ Μπεριέρ και Μαρία Κιου.
Επειδή η περιοδεία "Lights" χαρακτηρίστηκε ως άψογη, μαγνητοσκόπησαν ένα ζωντανό DVD στο Παρίσι τον Ιανουάριο του 2007.
Το 2008 τα μέλη του συγκροτήματος δημιουργούν τον επόμενο δίσκο, ο οποίος θα κυκλοφορήσει το 2009.
Δικηγόρος

Ο δικηγόρος στην ελληνική έννομη τάξη

Στην Ελλάδα ο νόμος τον χαρακτηρίζει «άμισθο δημόσιο λειτουργό». Η ικανότητα εκπροσώπησης πολιτών ενώπιον των δικαστηρίων ονομάζεται ικανότητα προς το δικολογείν. Μπορεί να είναι είτε ελεύθερος επαγγελματίας είτε έμμισθος (σχέση έμμισθης εντολής) είτε και τα δύο. Οι δικηγόροι ανήκουν σε επαγγελματικούς συλλόγους, τους «δικηγορικούς συλλόγους» οι οποίοι είναι Νομικά Πρόσωπα Δημοσίου Δικαίου (Ν.Π.Δ.Δ.).
Απαραίτητη προϋπόθεση για να αποκτήσει κάποιος την ιδιότητα του δικηγόρου, είναι να εγγραφεί στα μητρώα ενός δικηγορικού συλλόγου. Στην ελληνική έννομη τάξη, η εγγραφή απαιτεί κατοχή πτυχίου τμήματος Νομικής ελληνικού Α.Ε.Ι. ή ομοταγούς ιδρύματος της αλλοδαπής, 18μηνη πρακτική άσκηση και εξετάσεις ενώπιον της αρμόδιας εξεταστικής επιτροπής του κατά τόπο Εφετείου. Στην Ελλάδα υπάρχει δικηγορικός σύλλογος στην περιφέρεια κάθε Πρωτοδικείου.
Δεν μπορούν όλοι οι δικηγόροι να παρίστανται ενώπιον όλων των δικαστηρίων. Στην Ελλάδα οι νεοδιοριζόμενοι δικηγόροι έχουν ικανότητα παράστασης μόνο ενώπιον των Ειρηνοδικείων και των Πρωτοδικείων και ονομάζονται «δικηγόροι παρά Πρωτοδίκαις». Μετά την πάροδο πέντε ετών μπορούν να προαχθούν σε «δικηγόρους παρ' Εφέταις», οπότε δύνανται να παρίστανται και ενώπιον Εφετείων, και εν συνεχεία, μετά την πάροδο τετραετίας ως δικηγόροι παρ' Εφέταις ή δεκαετίας ως δικηγόροι παρά Πρωτοδίκαις, μπορούν να προαχθούν σε «δικηγόρους παρ' Αρείω Πάγω», οπότε υπ' αυτή την ιδιότητα μπορούν να παρίστανται στα ανώτατα δικαστήρια της χώρας (Άρειο Πάγο, Συμβούλιο της Επικρατείας και Ελεγκτικό Συνέδριο).
Θεμελιώδη σημασία για το επάγγελμα-λειτούργημα του δικηγόρου στην Ελλάδα έχει ο κώδικας δικηγόρων. Μέχρι πρόσφατα ίσχυε το νομοθετικό διάταγμα 3026/1954 περί του κώδικος των δικηγόρων που είχε υποστεί αλλεπάλληλες τροποποιήσεις. Από τις 27 Σεπτεμβρίου 2013 ισχύει ο ν. 4194/2013 Κώδικας Δικηγόρων (ΦΕΚ Α 208/27-9-2013).

Ο δικηγόρος στη Μεγάλη Βρετανία

Στη Μεγάλη Βρετανία οι δικηγόροι διακρίνονται σε «barrister» και σε «solicitor». Από αυτούς μόνο η πρώτη κατηγορία παρίσταται ενώπιον δικαστηρίων, ενώ η δεύτερη ασχολείται αποκλειστικά με τη συμβουλευτική δικηγορία.
Ευρωπαϊκή Αρχή Κινητών Αξιών και Αγορών

Προϋπολογισμός

Τα έσοδα του ESMA προέρχονται από υποχρεωτικές εισφορές των εθνικών δημόσιων αρχών οι οποίες είναι αρμόδιες για την εποπτεία συμμετεχόντων στις χρηματοοικονομικές αγορές, από επιχορήγηση από την Ένωση (που εγγράφεται στον γενικό προϋπολογισμό της Ευρωπαϊκής Ένωσης) και από τυχόν τέλη που καταβάλλονται στην Αρχή. Στα έξοδα περιλαμβάνονται οι δαπάνες προσωπικού, οι αμοιβές, οι διοικητικές δαπάνες, οι δαπάνες υποδομής, οι δαπάνες επαγγελματικής επιμόρφωσης και οι λειτουργικές δαπάνες. Τα έσοδα και οι δαπάνες ισοσκελίζονται.
Βινυλυδροϋπεροξείδιο

Παραγωγή

Πολλές οργανομεταλλικές ενώσεις έχουν την τάση να εισάγουν μοριακό οξυγόνο σε δεσμούς C-M, όπου M μέταλλο, ενώ τα ηλεκτροθετικά μέταλλα είναι ευαίσθητα στην παρουσία νερού. Οι ιδιότητες αυτές αξιοποιούνται για την παραγωγή οργανικών υπεροξειδίων. 

Πιο συγκεκριμένα, το βινυλυδροϋπεροξείδιο μπορεί να παραχθεί με επίδραση οξυγόνου σε βινυλολίθιο ή βινυλομαγνησιοαλογονίδιο (CH₃MgX), ακολουθούμενη από υδρόλυση:
Εναλλακτικά, υπάρχει δυνατότητα παραγωγής βινυλυδροϋπεροξειδίου με επίδραση Hg²⁺ σε αιθίνιο, ακολουθούμενη από επίδραση υπεροξειδίου του υδρογόνου:

Αυτοδιάσπαση

Το βινυλυδροϋπεροξείδιο είναι ασταθές και αυτοδιασπάται με εξώθερμη αντίδραση. Σε αραιά διαλύματα σχηματίζει ελεύθερες ρίζες CH₂=CHO•  και •OH, που μπορούν να προκαλέσουν την έναρξη σειράς αντιδράσεων πολυμερισμού. Σε χημικά καθαρή μορφή μπορεί να χρειαστεί κάποια θερμότητα για την έναρξη της διαδικασίας, αλλά χρειάζεται προσοχή, γιατί η επιπλέον θερμότητα που παράγεται από την εξώθερμη διάσπαση κάνει τη διάσπαση αυτοεπιταχυνόμενη. Γενικά, έχουμε τις ακόλουθες αντιδράσεις διάσπασης:
Επειδή η τελευταία παραγώμενη αιθενόλη ταυτομερίζεται σε αιθανάλη, που είναι εύκολα οξειδώσιμη σε αιθανικό οξύ, το τελευταίο είναι και το πιθανότερο τελικό προϊόν:

Ενεργό οξυγόνο

Το θεωρητικό ποσοστό σε «ενεργό οξυγόνο» για το βινυλυδροϋπεροξείδιο είναι A[O]θ% = 16/60·100% ≈ 26,7%.

Παραγωγή εποξειδίων από αλκένια

Οξειδώνει αλκένια στα αντίστοιχα εποξείδια. Για παράδειγμα, οξειδώνει αιθένιο σε οξιράνιο:

Αναγωγή σε αιθανόλη

Ανάγεται (τελικά) σε αιθανόλη από λιθιοαργιλιοϋδρίδιο:

Μετατροπή σε αιθενόνη

Με επίδραση ισχυρής βάσης, όπως το υδροξείδιο του καλίου, το βινυλυδροϋπεροξείδιο μπορεί να μετατραπεί σε αιθενόνη και νερό, μέσω ανασχηματισμού Kornblum–DeLaMare:
Αρχίας ο Μακεδών

Ο Αρχίας ο Μακεδών ήταν Έλληνας επιγραμματοποιός. Κατά τον Hermann Beckby ταυτίζεται με τον Αρχία τον Αντιοχέα. Στην Παλατινή Ανθολογία σώζεται το VII 140 επίγραμμά του.
Φλωρίνος

Βίος

Ο Φλωρίνος ήταν μαθητής του Πολύκαρπου Σμύρνης και συμμαθητής του Ειρηναίου Λυώνος περί το 150. Αργότερα θα μεταβεί στη Ρώμη και θα χειροτονηθεί πρεσβύτερος. Εκεί θα γνωρίσει την Βαλεντινιανή εκδοχή του γνωστικισμού.
Ο Ειρηναίος Λυώνος θα αναλάβει την απόκρουσή του συντάσσοντας το χαμένο έργο του  Περί Ογδοάδος.

Διδασκαλία

Οι αρχαίες πηγές δεν κάνουν συνήθως διάκριση μεταξύ των προσωπικών πεποιθήσεων του Βαλεντίνου και των μαθητών του όπως του Φλωρίνου.
Ευθύγραμμη ομαλή κίνηση

Φυσικά μεγέθη της ευθύγραμμης ομαλής κίνησης

Η ευθύγραμμη oμαλή κίνηση είναι ένα είδος κίνησης και επoμένως χαρακτηρίζεται από 
τα τρία φυσικά μεγέθη της κίνησης. Ειδικότερα:

Θέση

Η θέση ενός σώματος χαρακτηρίζεται συνήθως από ένα διάνυσμα. Δηλώνει το που βρίσκεται αυτό σε σχέση με κάποια αρχή μέτρησης των συντεταγμένων. 
Στην ευθύγραμμη ομαλή κίνηση, η θέση μεταβάλλεται ανάλογα με τον χρόνο.

Ταχύτητα

Η ταχύτητα είναι το φυσικό μέγεθος που εκφράζει το ρυθμό μεταβολής της θέσης του σώματος στη μονάδα του χρόνου. Εκφράζεται και αυτή από ένα διάνυσμα για να δηλώνεται η κατεύθυνση της κίνησης.
Στην ευθύγραμμη ομαλή κίνηση η ταχύτητα (v) είναι σταθερή και η διεύθυνση της είναι παράλληλη με την ευθύγραμμη τρoχιά της κίνησης.

Επιτάχυνση

Η επιτάχυνση είναι το φυσικό μέγεθος που εκφράζει το ρυθμό μεταβολής της ταχύτητας του σώματος στη μονάδα του χρόνου.
Στην ευθύγραμμη ομαλή κίνηση η επιτάχυνση (a) είναι μηδενική.

1ος Νόμος: Νόμος της επιτάχυνσης στην ευθύγραμμη ομαλή κίνηση

Η επιτάχυνση (α) ενός σώματoς, που εκτελεί ευθύγραμμη oμαλή κίνηση, 
σε μία οποιαδήποτε τυχαία θέση, ισoύται με τo μηδέν (ακριβέστερα με το μηδενικό διάνυσμα 0).
Ο νόμoς αυτός της επιτάχυνσης χρησιμoπoιείται συχνά και ως oρισμός για την ευθύγραμμη oμαλή κίνηση.

2ος Νόμος: Νόμoς ταχύτητας της ευθύγραμμης ομαλής κίνησης

Η μεταβoλή της ταχύτητας (Δv) ενός σώματoς, που εκτελεί ευθύγραμμη oμαλή κίνηση, μεταξύ δύo τυχαίων θέσεων (μιας αρχικής και μιας τελικής),
ισoύται με το μηδέν (ακριβέστερα με το μηδενικό διάνυσμα 0).
Iσoδύναμα, μπορούμε να πούμε ότι η ταχύτητα (v) παραμένει σταθερή (κατά μέτρo, διεύθυνση και φoρά). 
Δηλαδή (η ταχύτητα) δεν μεταβάλλεται χρoνικά, ή αλλιώς δεν αλλάζει από την μια χρoνική στιγμή στην άλλη.
Τάκης Αδάμος

Βιογραφικό

Ο Τάκης Αδάμος γεννήθηκε το 1914 στην Πυρσόγιαννη Ιωαννίνων από αγροτική οικογένεια. Το 1931 έγινε μέλος της ΟΚΝΕ και το 1935 έγινε μέλος του ΚΚΕ. Ενδιάμεσα έκανε παιδαγωγικές σπουδές στο Διδασκαλείο Ιωαννίνων απ' όπου αποφοίτησε το 1933 και έγινε δάσκαλος. Το 1940 πολέμησε στο Αλβανικό Μέτωπο και μετά τη συνθηκολόγηση, μαζί με άλλους συντρόφους του, πρωτοστατεί στη δημιουργία του Πατριωτικού Μετώπου στα Γιάννενα, πριν ακόμα από την ίδρυση του ΕΑΜ. 
Πήρε ενεργά μέρος στην Εθνική Αντίσταση μέσα από τις τάξεις του ΕΑΜ-ΕΛΑΣ, ενώ παράλληλα ήταν δημοσιογράφος στις εφημερίδες του ΕΑΜ "Αγωνιστής" και του ΚΚΕ "Φωνή της Ηπείρου".
Το 1946, μετά τη Συνθήκη της Βάρκιζας, εξορίστηκε στην Ικαρία, απ' όπου απέδρασε και εντάχθηκε στον Δημοκρατικό Στρατό Ελλάδας. Εκεί πολέμησε με το βαθμό του ταγματάρχη και τραυματίστηκε πολλές φορές.
Έπειτα από τον εμφύλιο πόλεμο εκδιώχθηκε από τη χώρα και κατέφυγε σε χώρες της Ανατολικής Ευρώπης, όπου έζησε ως πολιτικός πρόσφυγας. Επέστρεψε στην Ελλάδα το 1974 και πέθανε στην Αθήνα το 1991.

Δημοσιογράφος

Αρθρογράφησε σε διάφορα αντιστασιακά έντυπα, όπως στη «Φωνή της Ηπείρου» και στον "Αγωνιστή". 
Το 1954, γίνεται υπεύθυνος του θεωρητικού περιοδικού του ΚΚΕ «Νέος Κόσμος». Από το 1960 μέχρι το 1969, δουλεύει στη «Φωνή της Αλήθειας». Το 1970, πηγαίνει στο Λονδίνο και αναλαμβάνει τη διεύθυνση της εφημερίδας «Ελεύθερη Πατρίδα». Μετά την επιστροφή του στην Ελλάδα αναλαμβάνει αρχισυντάκτης στην εφημερίδα Ριζοσπάστης από το 1974  μέχρι το 1981.

Πολιτικός

Ήταν μέλος της Κ.Ε. του ΚΚΕ από το 1969 ως το 1974. Το 1981 και το 1984 εκλέχτηκε ευρωβουλευτής με το ΚΚΕ. Ωστόσο, παραιτήθηκε προτού λήξει η δεύτερη θητεία του στο Ευρωπαϊκό Κοινοβούλιο, το Σεπτέμβριο του 1987 και αντικαταστάθηκε από το Δημήτρη Δεσύλλα.
Μπαρούουν-Ουρτ

Μεταφορές

Το Αεροδρόμιο Μπαρούουν-Ουρτ (UUN/ZMBU) έχει ένα χωμάτινο διάδρομο. Υπάρχει τακτική πτήση που συνδέει την πόλη με την πρωτεύουσα κάθε Δευτέρα. Η πτήση λειτουργείται από την MIAT.
Επιπόλη η Καρυστία

Η Επιπόλη ήταν πρόσωπο της ελληνικής μυθολογίας, και συγκεκριμένα κόρη του Τραχίωνα από την Κάρυστο. Σύμφωνα με τη σχετική μυθολογική παράδοση, η Επιπόλη ντύθηκε με ανδρικά ρούχα και έλαβε μέρος προσποιούμενη τον άνδρα πολεμιστή στην εκστρατεία των Ελλήνων κατά της Τροίας. Αλλά ο Παλαμήδης ανεκάλυψε το πραγματικό της φύλο, οπότε οι Αχαιοί την καταδίκασαν σε θάνατο και τη λιθοβόλησαν. 
Η μόνη αρχαία πηγή που αναφέρει για την Επιπόλη είναι ο Αλεξανδρινός γραμματικός και μυθογράφος Πτολεμαίος Χέννος, όπως αναφέρει ο Μέγας Φώτιος στη Μυριόβιβλο (cod. 190).